КОМИ РЕСПУБЛИКАСА ЮРАЛЫСЬЛÖН ИНДÖД

**Вöр канму видзöдöм да дöзьöр дырйи прöверкаяс нуöдан канму удж збыльмöдан административнöй регламент вынсьöдöм йылысь**

Россия Федерацияса вöр кодексса 83 статьялöн 10 юкöнса 31 пункт серти шуа:

1. Вынсьöдны Вöр канму видзöдöм да дöзьöр дырйи прöверкаяс нуöдан канму удж збыльмöдан административнöй регламент содтöд серти.

2. Тайö Индöдыс вынсялö сiйöс кырымалан лунсянь.

Коми Республикаса Юралысь В.Гайзер

Сыктывкар

2011 вося косму тöлысь 21 лун

53 №

ВЫНСЬÖДÖМА

Коми Республикаса Юралысьлöн

2011 во косму тöлысь 21 лунся 53 №-а Индöдöн

(содтöд)

Вöр канму видзöдöм да дöзьöр дырйи прöверкаяс нуöдан канму удж збыльмöдан

**АДМИНИСТРАТИВНÖЙ РЕГЛАМЕНТ**

I. Панас

1. Вöр канму видзöдöм да дöзьöр дырйи прöверкаяс нуöдан канму удж збыльмöдан административнöй регламент (водзö – канму удж) урчитö Коми Республикаса вöр комитетлöн (водзö – Комитет) административнöй процедураяслысь да административнöй вöчöмторъяслысь кадколаст да мунанног, Комитетса чина йöз костын öтув уджаланног, а сiдзжö вöр канму видзöдöм да дöзьöр кузя уджмогъяс олöмö пöртiгöн Комитетлöн торъя йöзкöд да юридическöй кывкутысьяскöд öтув уджалöм.

2. Канму удж збыльмöдысьöн лоö Коми Республикаса вöр комитет.

Коми Республика мутасын вöр канму видзöдöм да дöзьöр олöмö пöртысь Комитетса чина йöз да канму вöр инспекторъяс (водзö – Комитетса чина морт) лыддьöгсö вынсьöдöма Комитетлöн 2007 во моз тöлысь 10 лунся 402 №-а тшöктöдöн.

3. Канму уджсö збыльмöдöны та серти:

1) Россия Федерацияса Оланподув (Российскöй газет, 1993, öшым тöлысь 25 лун; Россия Федерацияса законодательстволöн собрание, 2009, 1 №, 1 ст.; 2 ст.);

2) Россия Федерацияса вöр кодекс (Россия Федерацияса законодательстволöн собрание, 2006, 50 №, 5278 ст.; 2008, 20 №, 2251 ст.; 30 №, 3597, 3599, 3616 ст.; 52 №, 6236 ст.; 2009, 11 №, 1261 ст.; 30 №, 3735 ст.; 52 №, 6441 ст.; 2011, 1 №, 54 ст.);

3) Административнöй инöд торкалöмъяс йылысь Россия Федерацияса кодекс (Россия Федерацияса законодательстволöн собрание, 2002, 1 №, 1 ст.; 18 №, 1721 ст.; 2003, 27 №, 2700, 2717 ст.; 46 №, 4440 ст.; 50 №, 4847 ст.; 2004, 31 №, 3229 ст.; 2005, 13 №, 1077 ст.; 30 №, 3131 ст.; 50 №, 5247 ст.; 2006, 31 №, 3420 ст.; 2007, 26 №, 3089 ст.; 30 №, 3755 ст.; 31 №, 4007 ст.; 41 №, 4845 ст.; 2008, 52 №, 6227 ст.; 2009, 23 №, 2776 ст.);

4) «Россия Федерацияса вöр кодекс олöмö пöртöм йылысь» 2006 во öшым тöлысь 4 лунся 201-ФЗ №-а Федеральнöй оланпас (Россия Федерацияса законодательстволöн собрание, 2006, 50 №, 5279 ст.; 2007, 31 №, 4014 ст.; 2008, 20 №, 2251 ст.; 30 №, 3597, 3599 ст.; 2009, 11 №, 1261 ст.; 19 №, 2283 ст.);

5) «Россия Федерацияса гражданалысь шыöдчöмъяс видлалан пöрадок йылысь» 2006 во ода-кора тöлысь 2 лунся 59-ФЗ №-а Федеральнöй оланпас («Россия Федерацияса законодательстволöн собрание», 2006, 19 №, 2060 ст.);

6) «Канму контроль (дöзьöр) да муниципальнöй контроль олöмö пöртiгöн юридическöй кывкутысьяслысь да ас вылö уджалысьяслысь инöдъяс дорйöм йылысь» 2008 во öшым тöлысь 26 лунся 294-ФЗ №-а Федеральнöй оланпас (Россия Федерацияса законодательстволöн собрание, 2008, 52 №, 6249 ст.; 2009, 18 №, 2140 ст.);

7) «Вöр канму контроль да дöзьöр олöмö пöртöм йылысь положение вынсьöдöм йылысь» Россия Федерацияса Правительстволöн 2007 во лöддза-номъя тöлысь 22 лунся 394-ФЗ №-а шуöм (Россия Федерацияса законодательстволöн собрание, 2007, 27 №, 3282 ст.; 2009, 10 №, 1224 ст.);

8) «Коми Республикаса вöр комитет йылысь» Коми Республикаса Юралысьлöн 2009 во лöддза-номъя тöлысь 25 лунся 63 №-а Индöд (Коми Республикаса канму власьт органъяслöн индöд-тшöктöмъяс, 2009, 20 №, 353 ст.);

9) «Коми Республика мутасын вöр канму видзöдöм да дöзьöр збыльмöдысь Коми Республикаса вöр комитетлöн чина йöз лыддьöг вынсьöдöм йылысь» Коми Республикаса вöр комитетлöн 2007 во моз тöлысь 10 лунся 402 №-а тшöктöд (Республика, 2007, кöч тöлысь 1 лун);

10) «Коми Республикаса вöр комитетын уджалысь, кодъяслöн эм инöд лöсьöдны административнöй инöд торкалöмъяс йылысь сёрнигижöдъяс, кутшöмъяс йылысь делöяссö видлалöмсö пыртöма вöр йитöдъясын Россия Федерацияса субъектъяслöн олöмö пöртан органъяслöн уджмогъясö, лыддьöм вынсьöдöм йылысь» Коми Республикаса Юралысьлöн 2010 во сора тöлысь 13 лунся 468 №-а Индöд (Коми Республикаса канму власьт органъяслöн индöд-тшöктöмъяс, 2010, 28 №, 691 ст.).

4. Канму удж збыльмöдöмлöн бöртасöн лоö вöръясöн вöдитчигöн, видзигöн, дорйигöн да выльмöдiгöн вöр оланпастэчасö кутчысьöм могмöдöм, пасйöм оланпастэчас торкны позьтан условиеяс, кутшöмъяс кыпöдöны вöр оланпастэчас олöмö пöртöмлысь тшупöд, котыртöм.

Канму удж збыльмöдöмлöн медбöръя бöртасöн лоö прöверкаяслöн бöртасъяс серти актъяс дасьтöм, а прöверкаяс нуöдiгöн эрдöдöм торкалöмъяс дырйи – прöверкаяслöн бöртасъяс серти вöр оланпастэчас торкалöмъяс бырöдöм йылысь предписаниеяс быть збыльмöдöм вылö сетöм да пасйöм предписаниеяс урчитöм кадколастъясö олöмö пöртöм бöрся видзöдöм, эрдöдöм торкалöмъяс бырöдöм, найöс дугöдöм да öлöдöм бöрся видзöдан мераяс, а сiдзжö эрдöдöм торкалöмъяс лэдзысь йöзöс кывкутан мераяс примитöм.

II. Канму удж збыльмöданног дорö корöмъяс

5. Канму удж йылысь юöрсö йöзöдöны Комитетлöн стендын, кытчö меститöны тайö административнöй регламентсö, Комитетлöн официальнöй сайтын [www.komles.rkomi.ru](http://www.komles.rkomi.ru) «Административнöй регламентъяс» юкöдса «Примитöм административнöй регламентъяс» содтöдын, Коми Республикаса канму услугаяс (уджъяс) порталын [www.pgu.rkomi.ru](http://www.pgu.rkomi.ru) да Канму да муниципальнöй услугаяс (уджъяс) öтувъя порталын www.gosusluga.ru .

6. Комитетлöн меститчанiн: 167982, Сыктывкар, Первомай ул., 78 к. (2 судта, 48 каб.).

Комитетлöн уджаланног (режим): выльлун-четверг 8.45 — 18.00, пекнича 8.45 – 16.45, пажын 13.00 — 14.00.

Комитетса телефон: (8212) 244-327, факс (8212) 244-327, 24-81-04 (вöр бöрся канмусянь видзöдöм, дöзьöр да видзöм да дорйöм котыртан юкöн).

Электроннöй пошта инпас: [komitet\_lesov@rkomi.ru](mailto:komitet_lesov@rkomi.ru).

7. Канму удж збыльмöдан правилöяс йылысь юöр сетöны:

1) веськыда Комитетса вöръяс канму видзöдан да дöзьöр да видзöм да дорйöм котыртан юкöнын;

2) телефон связь пыр;

3) электроннöй пошта пыр (электроннöй пошта пыр запросъяс примитöны сутки чöж, запросъяс видлалöны да тайö запросъяс вылö вочакывъяс ыстöны Комитетлöн уджалан кадö);

4) Комитетса официальнöй сайтын [komitet\_lesov@rkomi.ru](mailto:komitet_lesov@rkomi.ru).

Гижöда шыöдчöмъяс кузя консультация сетiгöн шыöдчöм вылö вочакывсö ыстöны пошта пыр шыöдчысьлöн инпас серти гижöда шыöдчöм пасйöмсянь 30 лунысь оз сёрджык.

Электроннöй пошта кузя консультация сетiгöн шыöдчöм вылö вочакывсö сетöны шыöдчöм воöмсянь 10 лунысь оз сёрджык.

8. Канму удж збыльмöдан кадколастъяс.

8.1. Прöверкалöн мунан кадколастыс оз вермы лоны 20 удджалан лунысь унджык.

8.2. Ичöт предпринимательство öти субъект серти планöвöй ветлан прöверка нуöдан кадколастыс вонас ичöт предприятие серти оз вермы лоны 50 часысь унджык да микропредприятие серти 15 часысь унджык.

8.3. Сьöкыда да (либö) дыр туялöмъяс, испытаниеяс, торъя экспертизаяс да тöдмалöмъяс нуöдны коланлункöд йитчöм торъя лоöмтор дырйи ветлан планöвöй прöверка нуöдысь Комитетса чина йöзлöн подула вöзйöм подув вылын ветлан планöвöй прöверкалысь кадколастсö вермö нюжöдны Комитетса юрнуöдысь (сыöн уполномочитöм морт), но ичöт предприятиеяслы 20 уджалан лун вылö оз дырджык, микропредприятиеяслы – 15 часысь оз дырджык вылö.

9. Канму удж збыльмöдöм сувтöдан либö дугöдан подувъяс.

9.1. Канму удж збыльмöдöм (планöвöй прöверка) сувтöдан либö дугöдан подувъяссö оланпастэчасöн абу урчитöма.

9.2. Канму удж (непланöвöй прöверка) збыльмöдöмын öткажитöны сэк, кор шыöдчысь торкö «Россия Федерацияса гражданалысь шыöдчöмъяс видлалан пöрадок йылысь» Федеральнöй оланпаслысь нормаяс, а сiдзжö шыöдчöмын да шыасьöмын абуöсь фактъяс, кутшöмъясöс пасйöма «Канму контроль (дöзьöр) да муниципальнöй контроль олöмö пöртiгöн юридическöй кывкутысьяслысь да ас вылö уджалысьяслысь инöдъяс дорйöм йылысь» 2008 во öшым тöлысь 26 лунся 294-ФЗ №-а Федеральнöй оланпаслöн 10 статьяса 2 юкöнын.

10. Канму удж збыльмöдан местаяс дорö корöмъяс.

10.1. Зданиеса пыранiнö öшöдöны Комитетлöн тыр нима пöв.

10.2. Канму удж збыльмöдан жырйын (либö зданиеса холлын) меститöны юöртан стендъяс, кытчö öшöдöны канму удж збыльмöдöм кузя колана юöр, сы лыдын канму удж збыльмöдöм ладмöдысь нормаяса нормативнöй инöда актъясысь юкöнъяс, канму удж збыльмöдiгöн мунанноглысь блок-схема.

10.3. Кабинетъяссö могмöдöны колана оборудованиеöн (компьютеръясöн, электроннöй да артасян техникаöн, связь средствоöн, оргтехникаöн), гижасян кöлуйöн, юöртан да справочнöй материалъясöн, улöсъясöн да пызанъясöн; виччысян местаяссö могмöдöны улöсъясöн, документъяс оформитан пызанöн.

10.4. Зданиеын став кабинент (жыр) дорö меститöны юöртан табличкаяс кабинет номер да Комитетлöн тэчас юкöдув ним пасйöмöн.

10.5. Зданиеын эм öтув вöдитчан местаяс (асмогасянiнъяс) да шыöдчысьяслысь вылыс кöлуй видзанiн.

11. Канму удж збыльмöдöны дон босьттöг.

III. Административнöй процедураяс

12. Канму удж збыльмöдöмö пырöны татшöм административнöй процедураяс:

1) прöверка нуöдöм дорö дасьтысьöм;

2) прöверка нуöдöм;

3) прöверкалысь бöртасъяс оформитöм;

4) прöверка нуöдiгöн эрдöдöм торкалöмъяс кузя мераяс примитöм.

Канму удж збыльмöдöмлысь блок-схемасö вайöдöма тайö административнöй регламент дорö.

12.1. Канму удж збыльмöдiгöн Комитетöн прöверкаяс нуöдан административнöй процедура нуöдöны документъяс прöверитöмöн да непланöвöй прöверкаяс пыр.

Планöвöй да непланöвöй прöверкаяс нуöдöны документъяс прöверитöмöн да непланöвöй прöверкаяс пыр.

Документарнöй (планöвöй, непланöвöй) прöверка нуöдöны Комитетлöн меститчанiн серти.

Ветлан (планöвöй, непланöвöй) прöверка нуöдöны юридическöй кывкутысьлöн меститчанiн серти, асшöр уджалысьлöн уджаланiн серти, збыль уджаланiн серти.

13. Прöверка нуöдöм дорö дасьтысьöм.

13.1. Прöверка нуöдöм йылысь решение примитöмлы юридическöй фактöн, подулöн лоö:

1) лöсялана календарнöй кадколаст вылö Комитетлöн вöр канму видзöдан да дöзьöр кузя уджлысь план (водзö – видзöдан да дöзьöр уджлöн план) вынсьöдöм:

2) вöр оланпастэчас эрдöдöм торкалöмъяс бырöдöм йылысь водзынджык сетöм предписание юридическöй кывкутысьöн, асшöр уджалысьöн збыльмöдан кадколаст мунöм;

3) вöр оланпастэчас торкалöмъяс йылысь гражданасянь, юридическöй кывкутысьяссянь, асшöр уджалысьяссянь шыöдчöмъяс да шыасьöмъяс, канму власьт органъяссянь, меставывса асвеськöдлан органъяссянь, йöзöс юöртан средствояссянь юöр Комитетö воöм;

4) Россия Федерацияса Президентлöн, Россия Федерацияса Правительстволöн поручение серти йöзöдöм Комитетса юрнуöдысьлöн тшöктöм.

13.2. Планöвöй прöверкасö нуöдöны Комитетса юрнуöдысьöн вынсьöдöм видзöдан да дöзьöр уджлöн план.

13.2.1. Комитетса юрнуöдысьöн вынсьöдöм видзöдан да дöзьöр уджлöн плансö тöдмöдöны ыштысь йöзöс Комитетлöн официальнöй сайтын [komitet\_lesov@rkomi.ru](mailto:komitet_lesov@rkomi.ru) йöзöдöмöн.

13.2.2. Планöвöй прöверкаяс нуöдан волы мунысь волöн кöч тöлысь 1 лунöдз Комитет ыстö урчитöм пöрадок серти прокуратура органъясö видзöдан да дöзьöр уджлöн план.

13.3. Видзöдан да дöзьöр уджлöн планын пасйöны:

1) юридическöй кывкутысьлысь ним, асшöр уджалысьлысь ов, ним, вич, кодъяслысь уджсö планöвöя прöверитасны;

2) быд планöвöй прöверка нуöдöмлöн мог да подув;

3) быд планöвöй прöверка нуöдöмлöн кадпас да кадколастъяс;

4) Комитетлысь тыр ним планöвöй прöверка нуöдöмысь кывкутысь чина мортöс (йöзöс) пасйöмöн.

13.4. Непланöвöй прöверкаяс нуöдöны Комитетса юрнуöдысьлöн (сыöн уполномочитöм мортöн) решение серти татшöм подувъяс пиысь öти кö эм:

1) вöр оланпастэчас эрдöдöм торкалöмъяс бырöдöм йылысь водзынджык сетöм предписание юридическöй кывкутысьöн, асшöр уджалысьöн збыльмöдан кадколаст мунöм;

2) гражданалöн олöмлы, дзоньвидзалунлы, пемöсъяслы, быдмöгъяслы, гöгöртаслы, культура наследие объектъяслы (история да культура памятникъяслы) лётор вöчны вермöм либö вöчöм йылысь да Коми Республикаса безопасносьтлы грöзитöм йылысь, а сiдзжö Коми Республика мутасын вöр-ва да техногеннöй сяма виччысьтöмтор грöзитöм йылысь гражданасянь, юридическöй кывкутысьяссянь, асшöр уджалысьяссянь шыöдчöмъяс да шыасьöмъяс, канму власьт органъяссянь, меставывса асвеськöдлан органъяссянь, йöзöс юöртан средствояссянь юöр Комитетö воöм;

3) Россия Федерацияса Президентлöн, Россия Федерацияса Правительстволöн поручение серти йöзöдöм Комитетса юрнуöдысьлöн тшöктöм.

Непланöвöй прöверка нуöдöм дасьтöны «Канму контроль (дöзьöр) да муниципальнöй контроль олöмö пöртiгöн юридическöй кывкутысьяслысь да ас вылö уджалысьяслысь инöдъяс дорйöм йылысь» Федеральнöй оланпасса 10 статья серти.

13.5. Шыöдчöмъяс да шыасьöмъяс, кутшöмъяслысь оз позь индыны Комитетö шыöдчысьöс, а сiдзжö шыöдчöмъяс да шыасьöмъяс, кутшöмъясын абуöсь тайö Административнöй регламентса 13.4 пунктын пасйöм фактъяс йылысь юöръяс, оз лоны непланöвöй прöверка нуöдöмлы подулöн.

13.6. Планöвöй прöверка нуöдöм дорö дасьтысигöн йöзöдöны сiйöс нуöдöм йылысь Комитетса тшöктöм (водзö – тшöктöм), кутшöмöс кырымалö Комитетса юрнуöдысь (сыöн уполномочитöм морт) да эскöдöны Комитетса печатьöн.

Непланöвöй прöверка нуöдöм дорö дасьтiгöн тшöктöмсö йöзöдöны тайö Административнöй регламентса 13.4 пунктын пасйöм лоöмторъяс йылысь лоис тöдса лунсянь мöд 1 уджалан лунöн.

13.7. Тшöктöмын пасйöны:

1) Комитетлысь тырвыйö ним;

2) прöверка нуöдöм вылö уполномочитöм чина мортлысь (йöзлысь), а сiдзжö кыскöны прöверка нуöдöмö экспертъяслысь, экспертнöй организацияяссöс петкöдлысьяслысь ов, ним, вич, чин;

3) юридическöй кывкутысьлысь ним либö асшöр уджалысьлысь ов, ним, вич, кодъяс серти нуöдöны прöверка;

4) прöверкалысь медшöр мог, могъяс, предмет да сiйöс нуöдан кадколаст;

5) прöверка нуöдöмлы инöда подувъяс, сы лыдын прöверитан быть корöмъяс;

6) прöверка нуöдöмлöн медшöр могъяс да могъяс шедöдöм могысь колана видзöдан мероприятиеяс нуöдан кадколастъяс да лыддьöг;

7) тайö Административнöй регламент;

8) документ лыддьöг, кутшöмъясöс колö сетны юридическöй кывкутысьлы, асшöр уджалысьлы прöверка нуöдан медшöр могъяс да могъяс шедöдöм могысь;

9) прöверка нуöдöмлöн заводитчан да помасян кадпасъяс.

13.8. Планöвöй прöверка нуöдöм йылысь юридическöй кывкутысьöс, асшöр уджалысьöс юöртö Комитет сiйöс нуöдöтöдз куим уджалан лунысь оз сёрджык тшöктöм копияяс пошта пыр сетöм йылысь юöртöм ыстöмöн либö мукöд

дырйи прöверкаяс нуöдан канму удж збыльмöдан;

2) прöверка нуöдöм;

3) прöверкалысь бöртасъяс оформитöм;

4) прöверка нуöдiгöн эрдöдöм торкалöмъяс кузя мераяс примитöм.

- электроннöя да (либö) бумага вылын шыöдчöмъяс примитöм да пасйöм;

- электроннöя да (либö) бумага вылын шыöдчöмъяс видлалöм;

- электроннöя да (либö) бумага вылын шыöдчöмъяс вылö вочакыв дасьтöм;

- ас сёрниöн примитöм.

3.2. Шыöдчöмъяс примитöм да пасйöм.

3.2.1. Государственнöй услуга сетöмлы подувнас лоö устнöя либö гижöда шыöдчöм, электроннöя шыöдчöм, мый воис Комитетö либö мукöд государственнöй органысь тшöктöм кузя видлалöм могысь сопроводительнöй письмööн.

3.2.2. Гижöда шыöдчöмъяссö вермöны вайны асьныс, пошта пыр, öтув вöдитчан юöртан система пыр электроннöя.

3.2.3. Öтув вöдитчан юöртан система пыр Комитетö воöм шыöдчöмсö печатайтöны бумага вылö, сэсся пасйöны да видзöдöны тайö Регламентöн урчитöм пöрадок серти.

3.2.4. Пасйöны да учёт вылö индöны гражданасянь воöм став шыöдчöмсö, кытчö пырöны и гижöда шыöдчöмъяслы тайö Регламентлöн 2.6. пунктын урчитöм корöмъяслы лöсявтöм формаа шыöдчöмъяс. Гражданалысь шыöдчöмъяссö пасйöны электроннöй документооборот системаын налöн воан лунö.

3.2.5. Шыöдчöмсö видлалöны, эз-ö во сiйö мöдысь, кор колö, öткодялöны архивын видзан воддзаыскöд. Мöдысь воöмöн лыддьыссьö сэтшöм шыöдчöм, мый воис öти мортсянь öти юалöм серти, медводдза шыöдчöм воöмсянь кö колис законодательствоöн урчитöм видлалан кадколастыс (гижöда шыöдчöм пасъян лунсянь 30 лун либö 60 лун сэк, кор шыöдчöм видлалан кадоластсö нюжöдiсны либö шыöдчысьлы эз во сьöлöм вылас воöм вочакывйыс).

3.2.6. Гражданалöн шыöдчöмö пуктöны штамп, кытчö пасйöны пыран номер да пасъян кадпас. Пасйигöн гижöны учёт карточка, кытчö:

1) пасйöны шыöдчöмлысь пасъян номер;

2) пасйöны шыöдчысьлысь ов да ним-вич (нимтан вежлöгын) да сылысь инпас;

3) пасйöны ыстанног (письмö, электроннöй письмö, телеграмма, факс). Кор письмöыс воис мукöд государственнöй органсянь (Россия Федерацияса Президентлöн Администрациясянь, Коми Республикаса Юралысьлöн да Коми Республикаса Правительстволöн Администрациясянь да с.в.), сэки индöны, кытысь сiйö воис да пасйöны сопроводительнöй письмöлысь кадпассö да петан номерсö;

4) шыöдчöмлысь дженьыд сюрöс.

3.2.7. Шыöдчöм примитан да пасъян административнöй вöчöмторъяс (процедураяс) збыльмöдöмлöн бöртаснас лоö Комитетса юрнуöдысьлы (юрнуöдысьöс вежысьлы) видлалöм вылö воöм шыöдчöм сетöм.

3.3. Шыöдчöмъяс видлалöм.

3.3.1. Комитетса юрнуöдысь (юрнуöдысьöс вежысь) гражданинлысь шыöдчöм пасйöмсянь куим лунöн сетö Комитетлöн административно-правовöй юкöнлы шыöдчöм видлалöм йылысь тшöктöм. Резолюцияын вöчысьлы пасйöны шыöдчысьлы вочакыв дасьтан кадколаст йылысь.

3.3.2. Административно-правовöй юкöнса начальник, кодлы воис шыöдчöм видлалöм йылысь тшöктöм, сiйö жö луннас примитö шыöдчöм водзö видлалан пöрадок йылысь котыртан решение.

3.3.3. Кор шыöдчöм видлалöм йылысь тшöктöмын пасйöма тэчасса некымын юкöдув (юкöн), шыöдчöмлысь подлинниксö ыстöны административно-правовöй юкöнса начальниклы — кывкутысь вöчысьлы, копияяссö ыстöны тшöктöм öттшöтш вöчысь тэчасса юкöдувъяслы (юкöнъяслы).

3.3.4. Öттшöтш вöчысьяс 10 лунöн ыстöны кывкутысь вöчысьлы ассьыныс вöзйöмъяс компетенция серти.

3.3.5. Шыöдчöм видлалан административнöй вöчöмторъяс (процедураяс) збыльмöдан бöртаснас лоö гражданинлöн шыöдчöм вылö вочакыв дасьтöм могысь чина мортлы сетöм.

3.4. Шыöдчöмъяс вылö вочакыв дасьтöм.

3.4.1. Чина морт, кодлы воис гражданинлöн шыöдчöм вылö вочакыв дасьтöм йылысь тшöктöм, видлалö шыöдчöмсö да сы дорö материалъяссö, сы лыдын тöдмалö, подулалöма-ö шыöдчысьлысь висьталöмторсö да примитö сылысь торкöм правояс, вöля да оланпаса тöждъяс бöр сетöм либö дорйöм кузя мераяс да, коланлун серти, корö содтöд юöр;

3.4.2. Кор тшöктöм збыльмöдiгöн колö ветлöмöн прöверитны, корны содтöд материалъяс либö примитны мукöд мера, сэки Комитетса юрнуöдысь (юрнуöдысьöс вежысь) тшöктöмлысь збыльмöдан кадколастсö вермö нюжöдны, но 30 лунысь оз дырджык вылö, татшöм пöрадок серти:

1) тшöктöм збыльмöдöмысь кывкутысь административно-правовöй юкöнса начальник тшöктöм збыльмöдан кадколаст помöдз 3 лунысь оз сёрджык сетö Комитетса юрнуöдысьлы (юрнуöдысьöс вежысьлы) тшöктöм збыльмöдöмлысь кадколаст нюжöдны коланлунсö подулалöмöн служебнöй записка;

2) Комитетса юрнуöдысьлысь (юрнуöдысьöс вежысьлысь) тшöктöм збыльмöдöмлысь кадколаст нюжöдöм йылысь разрешение босьтiгöн шыöдчысьлы ыстöны Комитетса юрнуöдысьлöн (юрнуöдысьöс вежысьлöн) кырымпаса юöртöм, кытчö пасйöма (кор колö) сылöн шыöдчöм вылö вочакыв ыстöмлысь кадколаст.

3.4.3. Вöзйöмъяс лыдö пыртöм шыöдчöм видлалiгöн донъялöны быд вöзйöм примитöмын коланлунсö. Татшöм донъялiгöн тöд вылын кутöны татшöмторъяс:

1) бурмöдöм вылö веськöдöм вöзйöмъяс нормативнöя веськöдлöм;

2) вöзйöм примитiгöн нормативнöй документъясö вежсьöмъяс пыртны коланлун;

3) вöзйöмъяс, мый серти колö пыртны вежсьöмъяс законодательствоö, мыйяс оз пырны Комитетлöн компетенцияö;

4) процедураяслöн, пöрадокъяслöн, правилöяслöн технологическöй торъяланлун серти, мый ковмас збыльмöдны вöзйöм примитiгöн, вöзйöм примитны позянлун;

5) вöзйöм збыльмöдöм вылö материальнöй да сьöм рöскод;

6) вöзйöмö инмана мукöд торъялöм тöд вылын кутöмöн вöзйöм примитны позянлун.

Пасйöм лоöмторъяс серти вöзйöмъясса анализлысь бöртасъяс тöд вылын кутöмöн юрнуöдыськöд сöгласуйтöмöн, кодлы сетöма вöзйöм видлалöм йылысь тшöктöм, примитöны вöзйöм примитöм либö абу примитöм йылысь решение.

Примитöм вöзйöмъяссö тöд вылын кутöны вöзйöмын пасйöм юалöмъясын веськöдлöмöн бурмöдöм кузя урчитöм пöрадок серти уджъяс нуöдiгöн.

Вöзйöм видлалöмлöн бöртасъяс йылысь юöртöны гражданинлы. Кор вöзйöмсö оз примитны, гражданинлы юöртöны помкаяс йылысь, мыйяс серти сылысь вöзйöмсö примитны оз вермыны.

3.4.4. Шыöдчöмъяс лыдö пырысь шыöдчöм видлалiгöн тöдчöдöны сiйö могсö, мый шыöдчысь тшöктö вöчны. Торйöн кö:

1) вöчысь видлалö, эмöсь-ö оланпаса подувъяс корана вöчöмтор вылö да сiйöс вöчны позянлун вылö;

2) кор шуöма, мый эмöсь колана подувъяс корана вöчöмтор вылö, сэки примитöны шыöдчöм збыльмöдан мераяс. Комитетса юрнуöдысь сетö колана тшöктöмъяс корантор вöчöм вылö.

3.4.5. Кор шыöдчöмын пасйöма Комитетса уджлысь тырмытöмторъяс йылысь, сэки видлалöны критикуйтöмлысь подувъяссö (кор колö – места вылын прöверитöны).

3.4.6. Норасьöм лыдö пырысь шыöдчöмъяс видлалiгöн анализируйтöны норасьöмын вайöдöм быд подув, мöд ногöн кö, видлалöны, лöсялiс-ö уджалысьлöн (яслöн) обжалуйтан вöчöмторйыс (вöчтöмторйыс) нормативнöй правовöй актъяслöн, котыртан да веськöдлан документъяслöн положениеяслы да предписаниеяслы.

Кор нуöдöм анализ эскöдiс норасьöмын вайöдöм лоöмторъяссö, мыйяс индöны кутшöмкö вöчöмторъяслысь право торкалöм вылö, тайö вöчöмторъяслöн нормативнöй правовöй актъяслöн, котыртан да веськöдлан документъяслöн положениеяслы да предписаниеяслы лöсявтöм вылö, сэки норасьöмсö лыддьöны подулалöмöн.

Кор норасьöмыс подулалöм, сэки та йылысь юöртöны Комитетса юрнуöдысьлы законодательство серти решение примитöм могысь. Видлалан бöртасъяс йылысь юöртöны гражданинлы.

Кор норасьöмсö абу подулалöма, сэки вочакывйын гöгöрвоöдöны пасйöм нелючкияслысь праволы лöсявтöмлун йылысь.

3.4.7. Гражданинлöн шыöдчöмъяссö лыддьöны видлалöмöн, шыöдчысьлы кö сетiсны вочакыв шыöдчöмын пасйöм юалöмъяс серти.

Шыöдчысьлы Комитетса юрнуöдысьлöн (юрнуöдысьöс вежысьлöн) кырымпаса вочакыв (шыöдчöм дорö материалъясöн) ыстöны öтувъя юкöнö пасйöм да шыöдчысьлы ыстöм могысь.

3.4.8. Кор шыöдчöмыс Комитетö видлалöм вылö воис Коми Республикаса Юралысьлöн да Коми Республикаса Правительстволöн Администрациясянь, государственнöй власьт мукöд органсянь, сэки коланлун серти шыöдчöм видлалöмлöн бöртасъяс йылысь юöрсö шыöдчысьлы вочакывлöн копияöн ыстöны лöсялана государственнöй органö. Шыöдчöм збыльмöдöм йылысь юöрсö кырымалö Комитетса юрнуöдысь либö сылысь могъяс олöмö пöртысь вежысь.

3.4.9. Мöдысь шыöдчигöн гражданалысь колана шыöдчöм содтöд видлалöны сэк, кор эрдöдöма выль лоöмторъяс либö шыöдчöмын пасйöм юалöм решитöмын нормативнöй правовöй веськöдлöмын лоисны вежсьöмъяс да олöмö пöртсьö татшöм пöрадок серти:

1) тшöктöм збыльмöдны кывкутысь административно-правовöй юкöнса начальник сетö Комитетса юрнуöдысьлы (юрнуöдысьöс вежысьлы) тайö юалöм кузя шыöдчыськöд водзö гижасьöмын коланлун йылысь служебнöй записка;

2) Комитетса юрнуöдысьöн (юрнуöдысьöс вежысьöн) водзö гижасьны ковтöмлун йылысь решение (гижöдöн) примитiгöн шыöдчысьлöн инпас серти ыстöны лöсялана юöртöм.

3.4.10. Гражданалöн гижöда шыöдчöмъяс вылö вочакыв дасьтан административнöй вöчöмторъяс (процедураяс) збыльмöдан бöртаснас лоö:

1) шыöдчысьлы шыöдчöмын пасйöм юалöмъяс кузя решение йылысь гижöмöн гöгöрвоöдöм;

2) шыöдчöмсö чина йöзлы, органъяслы да организацияяслы, кодъяслöн компетенцияö пырö шыöдчöмын пасйöм юалöмъяс видлалöм, ыстöм йылысь юöртöм;

3) тайö Регламентлöн 2.7 пунктöн урчитöм лоöмторъяс дырйи вочакыв сетöмын подулалöмöн öткажитöм.

3.5. Ас сёрниöн примитöм.

3.5.1. Ас сёрниöн примитöны Комитетса юрнуöдысь да сiйöс вежысьяс асланыс уджалан жыръясын, а Коми Республикаса муниципальнöй юкöнъясö ветлiгöн – Коми Республикаса Юралысьлöн общественнöй водзвежöсын.

Комитетса юрнуöдысь ас сёрниöн примитö гражданаöс тöлысьлöн медводдза четвергö 16-сянь 17 часöдз. Комитетса юрнуöдысьöс вежысьяс ас сёрниöн примитöны гражданаöс тöлысьлöн медводдза воторникö 16-сянь 17 часöдз.

Ас сёрниöн примитiгöн граждана виччысьöны 30 минутысь оз дырджык.

3.5.2. Комитетса юрнуöдысьöн уполномочитöм чина морт пасйö гижöдтор ас юалöмъяс серти ас сёрниöн примитан гражданалöн журналын (тайö административнöй регламент дорö 1 содтöд) гражданалöн шыöдчан ас карточка подув вылын (тайö административнöй регламент дорö 2 содтöд).

3.5.3. Гражданинлысь устнöй шыöдчöмлысь сюрöссö гижöны гражданалысь шыöдчöмъяс примитан журналын. Кор висьталöмын эмöсь збыль фактъяс да лоöмторъяс да найöс оз ков содтöд видлавны, сэки гражданинкöд сöгласуйтöмöн вочакывсö сетöны ас сёрниöн примитiгöн да та йылысь гижöны гражданалысь шыöдчöмъяс примитан журналын. Мукöд дырйи сетöны гижöда вочакыв шыöдчöмын пасйöм юалöмъяс вылö ас сёрниöн примитiгöн 30 лунöн.

3.5.4. Ас сёрниöн примитiгöн гражданалысь сетöм гижöда шыöдчöмъяссö пасйöны да видлалöны тайö Регламентöн урчитöм пöрадок серти. Гражданинлысь гижöда шыöдчöм босьтöм йылысь пасйöны гражданалысь шыöдчöмъяс примитан журналын.

3.5.5. Кор шыöдчöмын эмöсь юалöмъяс, кутшöмъяс оз пырны Комитетлöн компетенцияö, сэки гражданинлы гöгöрвоöдöны, кытчö колö шыöдчыны.

Ас сёрниöн примитiгöн гражданинлы вермасны висьталöмöн öткажитны шыöдчöмлысь видлалöмсö, сы вылö кö нин вöлi сетöма водзынджык шыöдчöмын пасйöм юалöмъяс вылö гижöмöн вочакыв, та йылысь пасйöны гражданалысь шыöдчöмъяс примитан журналын.

3.5.6. Ас сёрниöн примитöм, Комитетын ас сёрниöн примитiгöн гражданалысь видлалöм шыöдчöмъяс учёт вылö пуктöм, Комитетö воöм гражданалысь гижöда шыöдчöмъяс видлалöм котыртöм бöрся видзöдö административно-правовöй юкöнса начальник.

3.5.7. Ас сёрниöн примитöмлöн бöртаснас лоö гражданинлöн юалöм серти гöгöрвоöдöм либö чина йöзлы, органъяслы да организацияяслы, кодъяслöн компетенцияö пырö шыöдчöмын пасйöм юалöмъяс видлалöмыс, гражданинлы гижöда вочакыв ыстöм йылысь тшöктöм сетöм.

**IV. Государственнöй услуга сетöм бöрся видзöдан пöрадок да формаяс**

4.1. Комитетса кывкутысь чина йöзöн тайö административнöй регламентлöн положениеясö да мукöд нормативнöй правовöй актö, кутшöмъяс урчитöны государственнöй услуга сетöм дорö корöмъяс, кутчысьöм да збыльмöдöм бöрся быд лун видзöдöны Комитетлöн административно-правовöй юкöнса начальник.

4.2. Гражданалысь гижöда шыöдчöмъяс збыльмöдöм бöрся да Комитетса юрнуöдысьлысь (юрнуöдысьöс вежысьлысь) тшöктöмъяс, мый пасйöма гражданалысь гижöда шыöдчöмъяс збыльмöдöм кузя резолюцияясын, збыльмöдöм бöрся видзöдö административно-правовöй юкöн. Видзöдöмö пырö документъяс бура да ас кадö вöчöм.

Гражданалысь шыöдчöмъяс видлалöм йылысь тшöктöмъяс контроль вылысь босьтöны шыöдчысьлы вочакыв ыстöм бöрын.

Вöчöмаöн лыддьыссьöны гражданалöн шыöдчöмъяс, мыйяс серти видлалöма гражданинлöн шыöдчöмын пасйöм став юалöмсö, примитöма колана мераяс да шыöдчысьлы сетöма тырвыйö вочакывъяс.

Збыльмöдан кадколаст нюжöдöм тшöктöмъяс контроль вылысь босьтöны шыöдчысьлы бöръя вочакыв ыстöм бöрын.

Гражданалöн шыöдчöмъяс кузя тшöктöмъяс либö документ кузя ставнас контроль вылысь босьтöм йылысь юöръяссö Комитетса юрнуöдысьлöн секретар пыртö электроннöй документооборот öтувъя системаö.

4.3. Комитетса уджалысьяс асьныс кывкутöны тайö административнöй регламентлöн корöмъясö кутчысьöмысь, вöчöмторъясысь (вöчтöмторъясысь) да государственнöй услуга сетiгöн примитöм решениеясысь.

**V. Чина мортлöн вöчöмтор (вöчтöмтор), а сiдзжö государственнöй услуга збыльмöдiгöн сыöн примитöм решение обжалуйтан пöрадок**

5.1. Ёрдöдз обжалуйтöмнас вермöны лоны тайö административнöй регламентын пасйöм административнöй процедураяс збыльмöдан пöрадок торкалöм, а сiдзжö Комитетса чина йöзлöн, кодъяс кывкутöны государственнöй услуга сетiгöн решение примитöмысь, вöчöмторъяс (вöчтöмторъяс).

5.2. Ёрдöдз обжалуйтан процедура заводитчöмлöн подувнас лоö ыштысь мортöн Комитетса юрнуöдысьлы Комитетса чина йöзлöн вöчöмторъяс (вöчтöмторъяс) вылö норасьöм ыстöм.

5.3. Шыöдчöмын пасйыссьö:

1) шыöдчысьлöн ов, ним, вич;

2) йитчан телефон да пошта инпас, кытчö колö ыстыны норасьöм вылö вочакыв;

3) норасьöмлöн сюрöс.

Норасьöмъяссö примитöны инпас серти: Сыктывкар, Первомай ул., 78 к. (2 судта, 50 №-а жыр) либö телефон пыр 8(8212) 244-327.

5.4. Норасьöмсö колö видлавны сiйöс пасъян лунсянь 30 лунöн. Торйöн, а сiдзжö запросъяс ыстiгöн, мый урчитöма 2006 во ода-кора тöлысь 2 лунся 59-ФЗ №-а Федеральнöй оланпаслöн 10 статьяса 2 юкöнöн, Комитетса юрнуöдысь (юрнуöдысьöс вежысь) вермö нюжöдны норасьöм видлалан кадколастсö 30 лунысь оз дырджык вылö ыштысь мортöс быть юöртöмöн.

5.5. Ыштысь йöзлысь шыöдчöмъяс, кöнi эмöсь торъя чина йöзлöн решениеяс, вöчöмторъяс (вöчтöмторъяс) обжалуйтöм, оз вермыны ыстыны тайö чина йöзлы видлалöм да (либö) вочакыв сетöм вылö.

5.6. Видлалiгöн кö норасьöмсö шуисны подулалöмöн, сэки примитöны государственнöй услуга сетан вöчöмторъяс тырвыйö вöчöм йылысь решение да примитöны государственнöй услуга сетiгöн торкалöм вöчысь Комитетса уджалысь серти кывкутана мераяс.

5.7. 2006 во ода-кора тöлысь 2 лунся 59-ФЗ №-а Федеральнöй оланпаслöн 11 статья подув вылын норасьöм серти вочакыв оз сетны:

1) кор норасьöмын абу пасйöма норасьöм ыстысь шыöдчысьлысь пасйöдъяс да пошта инпас, кытчö колö ыстыны вочакыв;

2) кор норасьöмын эмöсь ёрччана либö увтыртана кывъяс, чина мортлöн, а сiдзжö сылöн семьяö пырысьяслöн олöмлы, дзоньвидзалунлы да эмбурлы грöзитöм;

3) кор шыöдчöмсö оз позь лыддьыны;

4) кор норасьöмын эмöсь претензияяс, мый серти гражданинлы унаысь нин вöлi сетöма гижöда вочакыв водзынджык ыстöм норасьöмъяс серти да норасьöмын абу вайöдöма выль подувъяс да лоöмторъяс.

5.8. Кор норасьöм серти оз гижны вочакыв, сэки шыöдчысьлы юöртöны гижöдöн öткажитан помкаяс пасйöмöн, тайö регламентлöн 5.7. пунктса 1 подпунктын пасйöм лоöмторъяс кындзи.

5.9. Ёрдöдз обжалуйтан бöртаснас лоö норасьöмын пасйöм став юалöм видлалöм, колана мераяс примитöм да норасьöмын пасйöм юалöмъяс серти гижöда вочакывъяс ыстöм.

5.10. Гражданин вермö обжалуйтны сылöн шыöдчöм видлалан вöчöмторъяссö да решениесö, мый примитöма сiйöс видлалан бöртасъяс серти, Россия Федерацияса законодательствоöн урчитöм пöрадок серти.

Коми Республикаса вöр комитетö

гражданасянь воöм шыöдчöмъяс видлалан

государственнöй услуга сетанадминистративнöй регламент дорö

1 №-а содтöд

Гражданасянь шыöдчöмъяслöн журнал

|  |  |  |  |  |  |
| --- | --- | --- | --- | --- | --- |
| Д/в № | Воан кадпас | Шыöдчысьлöн ОНВ, сылöн инпас | Шыöдчöмлöн дженьыд сюрöс | Резолюция (кодлы сетöма збыльмöдны) | Видлалан бöртас |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

Коми Республикаса вöр комитетö

гражданасянь воöм шыöдчöмъяс видлалан

государственнöй услуга сетанадминистративнöй регламент дорö

2 №-а содтöд

**ГРАЖДАНАЛÖН ШЫÖДЧАН АС КАРТОЧКА**

\_\_\_\_ пасъян №

Примитан кадпас: 20\_\_ вося \_\_\_ \_\_\_ лун

Примитiс:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Гражданинлöн О.Н.В.:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Гражданинлöн инпас:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ваянног (устнöя, письмö, телеграмма, факс, электроннöй письмö):

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Содтöд юöръяс:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Шыöдчöмлöн дженьыд сюрöс:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Резолюция (кодлы сетöма збыльмöдны):\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Видлалан бöртас: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Коми Республикаса вöр комитетö

гражданасянь воöм шыöдчöмъяс видлалан

государственнöй услуга сетанадминистративнöй регламент дорö

3 №-а содтöд

**Коми Республикаса вöр комитетö гражданасянь воöм шыöдчöмъяс видлалан государственнöй услуга сетан вöчöмторъяс муннаноглöн**

**блок-схема**

|  |  |  |
| --- | --- | --- |
| Гражданинлöн шыöдчöм | | |
| Ас сёрниöн гражданаöс примитöм | Гижöда шыöдчöм примитöм да пасйöм | |
| Юалöм кузя гöгöрвоöдöм | Шыöдчöм лöсялö корöмъяслы | Шыöдчöм оз лöсяв корöмъяслы |
| Гижöда шыöдчöм видлалöм | | Вочакывсö оз сетны |
| Гижöда шыöдчöм мöдлаö ыстöм йылысь юöртöм | Шыöдчöм вылö вочакыв дасьтöм | |

вудж. Коснырева Е.Г., 23290 пас

Вудж. Коснырева Е.Г., 729 пас